CELEX: C2006/212/22
Language: el
Date: 2006-09-02 00:00:00
Title: Υπόθεση C-254/06: Αίτηση για την έκδοση προδικαστικής αποφάσεως την οποία υπέβαλε το cour d'appel de Bruxelles (Βέλγιο) στις 7 Ιουνίου 2006 — Zürich Versicherungs-Gesellschaft κατά Bureau Benelux des marques

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/13
            
         Αίτηση για την έκδοση προδικαστικής αποφάσεως την οποία υπέβαλε το cour d'appel de Bruxelles (Βέλγιο) στις 7 Ιουνίου 2006 — Zürich Versicherungs-Gesellschaft κατά Bureau Benelux des marques
   (Υπόθεση C-254/06)
   (2006/C 212/22)
   Γλώσσα διαδικασίας: η γαλλική
   Αιτούν δικαστήριο
   Cour d'appel de Bruxelles
   Διάδικοι στην υπόθεση της κύριας δίκης
   
      Προσφεύγουσα: Zürich Versicherungs-Gesellschaft
   
      Καθού: Bureau Benelux des marques
   Προδικαστικό ερώτημα
   Έχουν τα άρθρα 3 και 13 της πρώτης οδηγίας 89/104/ΕΟΚ Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (1), την έννοια ότι δεν απαγορεύουν σε εθνική νομοθεσία να προβλέπει ότι δικαστήριο, το οποίο επιλαμβάνεται ενδίκου βοηθήματος κατά αποφάσεως επί αιτήσεως καταχωρίσεως σήματος, δεν δύναται να εξετάσει σε σχέση με έκαστο των προϊόντων ή με εκάστη των υπηρεσιών για τα οποία ζητήθηκε η καταχώριση του σήματος, αν το σήμα εμπίπτει σε έναν από τους λόγους αρνήσεως καταχωρίσεως που διατυπώνονται στο άρθρο 3 παρ. 1, της οδηγίας, και, επομένως, να καταλήξει σε διαφορετικά συμπεράσματα ανάλογα με τα οικεία προϊόντα και τις υπηρεσίες, εφόσον η αρμόδια αρχή στον τομέα της καταχωρίσεως των σημάτων αντέταξε συνολική άρνηση που αφορά το σύνολο των προϊόντων και υπηρεσιών και, κατά τη διάρκεια της διαδικασίας ενώπιον της αρχής αυτής, ο καταθέτης δεν ζήτησε, επικουρικώς, μερική καταχώριση για ορισμένα προϊόντα και ορισμένες υπηρεσίες;
   
      (1)  EE L 40, σ. 1.